joelniklaus/EU_Wikipedias huggingface dataset:
Γιάννης Μολφέτας (καλαθοσφαιριστής, γεν. 1992)

Για προσωπικότητες με ίδιο επίθετο, δείτε: Μολφέτας

Ο Γιάννης Μολφέτας, γεννημένος στις 28 Ιανουαρίου 1992 στην Πάτρα, είναι Έλληνας επαγγελματίας καλαθοσφαιριστής με ύψος 1,96μ. αγωνιζόμενος στη θέση τόσο του γκαρντ όσο και του φόργουορντ. 

Ξεκίνησε να ασχολείται με το μπάσκετ σε μικρή ηλικία (2003) με την θυγατρική του Απόλλωνα Πατρών ομάδα της Απολλωνιάδας ενώ έχει αγωνιστεί και με την Εθνική Εφήβων όσο έπαιζε με την Απολλωνιάδα.

Επαγγελματική καριέρα
Τη σαιζόν 2011-12 αγωνίστηκε με την ομάδα της Απολλωνιάδας στη Γ΄ Εθνική με την οποία κατέλαβε την 10η θέση.

Ξεκίνησε την επαγγελματική του καριέρα από την ομάδα του Απόλλωνα Πατρών με τον οποίο σημαντικότερη στιγμή της καριέρας του ήταν η συμμετοχή του στον τελικό Κυπέλλου Ελλάδας τη σαιζόν 2014-15 όπου έχασε από τον Παναθηναϊκό (68-53).

Τον Αύγουστο 2015 υπέγραψε συμβόλαιο συνεργασίας με την ομάδα του Δούκα, με τον οποίο αγωνίστηκε στην Α2 Εθνική για δύο σεζόν. Τον Οκτώβριο του 2017 υπέγραψε στον Πανιώνιο. Τον Αύγουστο 2018 υπέγραψε συμβόλαιο συνεργασίας με την ομάδα του Απόλλωνα Πάτρας.

Με την εθνική ομάδα
Τη διετία 2009-2010 συμμετείχε στους κόλπους της Εθνικής Ομάδας Εφήβων. Το 2010 αγωνίστηκε στο Πανευρωπαϊκό Πρωτάθλημα Εφήβων (U-18) στο Βίλνιους της Λιθουανίας όπου η Εθνική κατέλαβε την όγδοη θέση.

Λοιπά στοιχεία
Θείος του είναι ο Ανδρέας Μολφέτας, πρώην καλαθοσφαιριστής, προπονητής και πρόεδρος του Απόλλωνα Πατρών, και ξάδερφός του ο συνονόματός του παλιός καλαθοσφαιριστής του Απόλλωνα Πατρών Γιάννης Μολφέτας.

Διακρίσεις
 Φιναλίστ Κυπέλλου Ελλάδας (1): 2015

Παραπομπές

Εξωτερικοί σύνδεσμοι
 Προφίλ καλαθοσφαιριστή. Ελληνική Ομοσπονδία Καλαθοσφαίρισης (basket.gr). Ανακτήθηκε: 07/08/2016.

Έλληνες καλαθοσφαιριστές
Καλαθοσφαιριστές Απόλλωνα Πατρών‎‎
Καλαθοσφαιριστές Απολλωνιάδας
Καλαθοσφαιριστές Εκπαιδευτηρίων Δούκα
Καλαθοσφαιριστές Πανιωνίου
Ο.Φ.Ν. Δόξα Πειραιά

Ο Όμιλος Φιλάθλων Νίκαιας «Δόξα Πειραιά», εν συντομία Ο.Φ.Ν. Δόξα Πειραιά, είναι ελληνικός σύλλογος ποδοσφαίρου  και δραστηριοποιείται στη Νίκαια του Πειραιά. Έτος ίδρυσής του είναι το 1922 και αγωνίζεται με χρώματα το πράσινο και το λευκό.

Ιδρύθηκε το 1922 με την ονομασία Φαληρική Ένωση «Μέγας Αλέξανδρος» και αποτέλεσε ένα από τα ιδρυτικά μέλη της Ένωσης Ποδοσφαιρικών Σωματείων Πειραιά (ΕΠΣΠ). Αποτέλεσε ένα από τα πρώτα επίσημα αναγνωρισμένα ποδοσφαιρικά σωματεία της Ελλάδας, καθώς αναγνωρίστηκε από τη νεοσύστατη Ελληνική Ποδοσφαιρική Ομοσπονδία (ΕΠΟ) το 1926 με αύξοντα αριθμό μητρώου ΕΠΟ 36. Το 1947 μετονομάστηκε σε Δόξα Πειραιά, διατηρώντας όμως το 1922 ως έτος ίδρυσης. 

Το 1959 συμπεριλήφθηκε στο πρώτο δελτίο ΠΡΟ-ΠΟ. Ο σύλλογος μετράει 1 συμμετοχή στη Β' Εθνική (1964-65) και 4 συμμετοχές στη Δ' Εθνική (1985-86, 1986-87, 1990-91, 1991-92). Επίσης την περίοδο 1978-79 κατέκτησε το Κύπελλο Πειραιά, για πρώτη και μοναδική φορά μέχρι σήμερα.

Σημαντικοί ποδοσφαιριστές που πέρασαν ή που αναδείχθηκαν από τη Δόξα αποτελούν μεταξύ άλλων οι 
Μιχάλης Βουτσαράς, 
Γιώργος Δαρίβας, 
Μίλτος Bρεκούσης, 
Στέλιος Βογιατζής, 
Εμμανουήλ Φοράκης, κ.α.

Παραπομπές

Αθλητικοί σύλλογοι Πειραιά
Ποδοσφαιρικές ομάδες Ελλάδας
Άννα Κορακάκη

Η Άννα Κορακάκη (Δράμα, 8 Απριλίου 1996) είναι Ελληνίδα σκοπεύτρια και ολυμπιονίκης.

Στους Ολυμπιακούς Αγώνες του 2016 στο Ρίο ντε Τζανέιρο κατέκτησε το χρυσό μετάλλιο στο πιστόλι 25 μέτρων και το χάλκινο μετάλλιο στο αεροβόλο πιστόλι 10 μέτρων και έγινε ο δεύτερος Έλληνας αθλητής μετά τον Κωνσταντίνο Τσικλητήρα το 1912, και η πρώτη γυναίκα Ελληνίδα αθλήτρια στην ιστορία των Ελληνικών Ολυμπιακών Ομάδων, που κατέκτησε δύο μετάλλια στην ίδια διοργάνωση Ολυμπιακών Αγώνων.

Είναι αθλήτρια του Ωρίωνα Θεσσαλονίκης και προπονητής της είναι ο πατέρας της, Τάσος Κορακάκης. Αθλείται στη σκοποβολή από το 2009 και σπουδάζει Ειδική Αγωγή στο Πανεπιστήμιο Μακεδονίας.

Αποτέλεσε την πρώτη γυναίκα η οποία έλαβε ως πρώτη λαμπαδηδρόμος την Ολυμπιακή Φλόγα μετά το άναμμα της για τους Θερινούς Ολυμπιακούς Αγώνες του 2020.

Στους Ολυμπιακούς Αγώνες του 2020 υπήρξε σημαιοφόρος της ελληνικής αποστολής μαζί με τον Λευτέρη Πετρούνια. Στις συμμετοχές της στους αγώνες έλαβε την 6η θέση τόσο στο αεροβόλο πιστόλι από τα 10 μ. όσο και στο πιστόλι από 25 μ.

Διεθνείς διακρίσεις 
Είναι μέλος της εθνικής ομάδας από το 2010 και εκπροσώπησε την Ελλάδα σε αρκετές διεθνείς διοργανώσεις κατακτώντας παγκόσμιες και πανευρωπαϊκές διακρίσεις. Στις 12 Μαΐου 2018 πραγματοποίησε παγκόσμιο ρεκόρ στον τελικό των 10 μέτρων πυροβόλο, σημειώνοντας 587/600 στο Παγκόσμιο Κύπελλο Σκοποβολής στο Φορτ Μπένινγκ των ΗΠΑ.

Στις διακρίσεις της περιλαμβάνονται:
 6η θέση (10 και 25 μέτρα), Θερινοί Ολυμπιακοί Αγώνες 2020
Χρυσό (10 μέτρα), Διεθνές Κύπελλο Αεροβόλων Όπλων του Μονάχου (2020)
Ασημένιο (στο μεικτό αγώνισμα του αεροβόλου πιστολιού 10μ.), World Cup Finals (2019) με παρτενέρ τον Ινδό Σαουράμπ Σοντχαρί.
 Ασημένιο (10 μέτρα) και χρυσό (25 μέτρα) στους Ευρωπαϊκούς Αγώνες του Μινσκ (2019)
Χρυσό (10 μέτρα) στο Παγκόσμιο Κύπελλο του Μονάχου (2019)
Χάλκινο (25 μέτρα) στο Παγκόσμιο Κύπελλο του Πεκίνου (2019)
Ασημένιο (10 μέτρα) στο Ευρωπαϊκό Πρωτάθλημα του Όσιγιεκ της Κροατίας (2019)
Χρυσό (10 μέτρα) στο Παγκόσμιο Πρωτάθλημα του Τσανγκουόν της Νότιας Κορέας (2018)
Χρυσό (10 μέτρα) και χάλκινο (25 μέτρα) στο Παγκόσμιο Κύπελλο του Φορτ Μπένινγκ (2018)
 Χρυσό (25 μέτρα) στο Παγκόσμιο Κύπελλο στη Γκουανταλαχάρα του Μεξικού (2018).
 Χρυσό (10 μέτρα) και χάλκινο (25 μέτρα) στο Γκραν Πρι του Πίλζεν (2017).
 Χρυσό (25 μέτρα) και ασημένιο (10 μέτρα) στο Παγκόσμιο Κύπελλο στη Μπολόνια (2016)
 Χρυσό και χάλκινο μετάλλιο στους Ολυμπιακούς Αγώνες στο Ρίο ντε Τζανέιρο (2016)
 Χρυσό και αργυρό μετάλλιο στο Παγκόσμιο Κύπελλο Νέων στο Suhl της Γερμανίας (2016)
 Δύο αργυρά στο Παγκόσμιο Kύπελλο στο Μπακού (2016)
 Αργυρό στο Παγκόσμιο Κύπελλο Νέων στο Μόναχο (2015)
 Χάλκινο στο Παγκόσμιο Πρωτάθλημα στο Φορτ Μπένιν στις ΗΠΑ (2015)
 Χρυσό μετάλλιο στο Πανευρωπαϊκό Πρωτάθλημα Αεροβόλων Όπλων της Μόσχας (2014)
 Χάλκινο στο Παγκόσμιο Πρωτάθλημα στη Γρανάδα (2014)
 Αργυρό στο Πανευρωπαϊκό Πρωτάθλημα στο Βελιγράδι (2011)

Παραπομπές 

Έλληνες Ολυμπιονίκες
Ελληνίδες αθλήτριες της σκοποβολής
Έλληνες σκοπευτές στους Θερινούς Ολυμπιακούς Αγώνες
Γιάννης Μολφέτας

Για προσωπικότητες με ίδιο επίθετο, δείτε: Μολφέτας

Ο Γιάννης Μολφέτας, γεννημένος στις 10 Ιανουαρίου 1973 στην Πάτρα, είναι Έλληνας παλαίμαχος επαγγελματίας καλαθοσφαιριστής. Έχει ύψος 1,93 μ. και αγωνιζόταν στη θέση του σούτινγκ γκαρντ. Ξεκίνησε να ασχολείται με το μπάσκετ σε μικρή ηλικία με την ομάδα του Απόλλωνα Πατρών με τον οποίο κατέκτησε το Πανελλήνιο Πρωτάθλημα Εφήβων του 1992 στο οποίο αναδείχθηκε πολυτιμότερος παίκτης.

Επαγγελματική καριέρα
Ξεκίνησε την επαγγελματική του καριέρα από την ομάδα του Απόλλωνα Πατρών με τον οποίο σημαντικότερη στιγμή της καριέρας του ήταν η συμμετοχή του στον τελικό Κυπέλλου Ελλάδας τη σαιζόν 1996-97 όπου έχασε από τον Ολυμπιακό (80-72), αγώνα στον οποίο σημείωσε 7 πόντους. 

Ύστερα από τραυματισμό στο γόνατό του σταμάτησε νωρίς την (επαγγελματική) καριέρα του.

Την τετραετία 2005-2009 αγωνίστηκε για την ομάδα της Απολλωνιάδας Πάτρας με την οποία τις σαιζόν 2005-06, 2006-07 και 2007-08 αγωνίστηκε στην Γ΄ Εθνική.

Με την εθνική ομάδα
Τη διετία 1991-1992 συμμετείχε στους κόλπους της Εθνικής Ομάδας Εφήβων. Το 1992 αγωνίστηκε στο Πανευρωπαϊκό Πρωτάθλημα Εφήβων.

Λοιπά στοιχεία
Πατέρας του ήταν ο Ανδρέας Μολφέτας, πρώην καλαθοσφαιριστής, προπονητής και πρόεδρος του Απόλλωνα Πατρών, και ξάδερφός του είναι ο συνονόματός του καλαθοσφαιριστής του Απόλλωνα Πατρών Γιάννης Μολφέτας.

Τίτλοι
 Πανελλήνιο Πρωτάθλημα Εφήβων: 1992

Διακρίσεις
 Φιναλίστ Κυπέλλου Ελλάδας (1): 1997
 Πολυτιμότερος Παίκτης (MVP) Πανελλήνιου Πρωταθλήματος Εφήβων: 1992

Παραπομπές

Εξωτερικοί σύνδεσμοι
 Προφίλ καλαθοσφαιριστή. Ελληνική Ομοσπονδία Καλαθοσφαίρισης (basket.gr). Ανακτήθηκε: 07/08/2016.

Έλληνες καλαθοσφαιριστές
Καλαθοσφαιριστές Απόλλωνα Πατρών
Καλαθοσφαιριστές Απολλωνιάδας
Τέιλορ Μόμσεν

Η Τέιλορ Μισέλ Μόμσεν (αγγλικά: Taylor Michel Momsen, 26 Ιουλίου 1993) είναι Αμερικανίδα τραγουδίστρια, στιχουργός, ηθοποιός και μοντέλο. Είναι περισσότερο γνωστή για τον ρόλο της ως Τζένι Χάμφρεϊ στην σειρά Gossip Girl που προβλήθηκε την περίοδο 2007-2012 στο αμερικανικό δίκτυο CW. Από το 2007 είναι η κεντρική τραγουδίστρια του ροκ συγκροτήματος The Pretty Reckless.

Μουσική 
Η Μόμσεν έχει πει "στη μουσική μπορώ να είμαι ο εαυτός μου" δηλώνοντας "το να υποδύεσαι είναι εύκολο. Το έχω κάνει για τόσο καιρό και το αγαπώ. Αλλά παίζεις ένα χαρακτήρα αντί για τον εαυτό σου. Η μουσική είναι πιο προσωπική γιατί τη γράφεις και εμπλέκεσαι σε κάθε κομμάτι της".

Η Τέιλορ αναφέρει τους Κερτ Κομπέιν, The Beatles, Led Zeppelin, The Who, Pink Floyd, AC/DC και την Σίρλεϊ Μάνσον των Garbage ως κάποιες από τις μουσικές της επιρροές.

Οι Pretty Reckless έχουν κυκλοφορήσει τα άλμπουμ Light Me Up (2010), Going to Hell (2014) και Who You Selling For (2016).

Παραπομπές

Εξωτερικοί σύνδεσμοι

Αμερικανίδες τραγουδίστριες
Αμερικανοί μοντέλα
Αμερικανίδες ηθοποιοί κινηματογράφου
Αμερικανίδες ηθοποιοί τηλεόρασης
Νικητές Kerrang! Awards
Αμερικανοί φεμινιστές
Απεμπλουτισμένο ουράνιο

Το απεμπλουτισμένο ουράνιο (συμβολισμός: DU)  είναι το ουράνιο με περιεκτικότητα σε σχάσιμο ισότοπο U-235 μικρότερη από το φυσικό ουράνιο, το οποίο περιέχει 0,72% σε U-235. Στο παρελθόν αναφερόταν ως Q-μέταλλο ή αλλιώς D-38. Έχει πυκνότητα 19,1 g/cm3.  Η μεγαλύτερη ποσότητα του παραγόμενου απεμπλουτισμένου ουρανίου προκύπτει ως υποπροϊόν της παραγωγής εμπλουτισμένου ουρανίου για χρήση σε πυρηνικούς αντιδραστήρες και στην κατασκευή πυρηνικών όπλων.

Άλλες χρήσεις του απεμπλουτισμένου ουρανίου 
Το DU χρησιμοποιείται επίσης ως αντίβαρο στα αεροσκάφη, στην προστασία από την ακτινοβολία κατά την ιατρική θεραπεία με ακτινοβολία, στην κατασκευή δοχείων μεταφοράς ραδιενεργών υλικών, σε ακτινογραφίες βιομηχανικού εξοπλισμού, ενώ οι στρατιωτικές χρήσεις περιλαμβάνουν αμυντική θωράκιση και διατρητικά βλήματα. Τέλος, η χρήση του DU σε πυρομαχικά δεν είναι αποδεδειγμένη.

Βιολογικά αποτελέσματα από την έκθεση σε DU 
Εξ αιτίας της τοξικότητάς του, το DU επηρεάζει την κανονική λειτουργία των νεφρών, του εγκεφάλου, του ήπατος και της καρδιάς. Πληθώρα εργαστηριακών μελετών υποδηλώνουν την πιθανότητα πρόκλησης λευχαιμίας, γενετικές επιπτώσεις, προβλήματα στην αναπαραγωγή και νευρολογικές παθήσεις, ως αποτέλεσμα χρόνιας έκθεσης. Το πραγματικό όμως επίπεδο της χρόνιας τοξικότητας του DU δεν έχει προσδιοριστεί.

Η βιολογική ημίσεια ζωή του ουρανίου (ο χρόνος, δηλαδή, που απαιτείται για να αποβληθεί από τον οργανισμό η μισή ποσότητα ουρανίου) είναι 15 ημέρες.

Πηγές 
Ο,τι θα πρέπει να γνωρίζετε για τυχόν μόλυνση από απεμπλουτισμένο ουράνιο που θα προκύψει αν οι Ισραηλινοί βομβαρδίσουν το Ιράν

Ουράνιο
Επακόλουθα πολέμου
Κώστας Μάγλος

Ο Κώστας Μάγλος, γεννημένος στις 8 Δεκεμβρίου 1975 στην Αθήνα, είναι Έλληνας επαγγελματίας καλαθοσφαιριστής με ύψος 2,08μ. αγωνιζόμενος στη θέση τόσο του πάουερ φόργουορντ όσο και του σέντερ. Είναι γιος του παλιού καλαθοσφαιριστή Τάκη Μάγλου.

Ξεκίνησε να ασχολείται με το μπάσκετ σε μικρή ηλικία με την ομάδα του Χαραυγιακού και πήρε μεταγραφή στον Α.Ο. Δάφνης με τον οποίο αγωνίστηκε στην Α2. Αργότερα πήγε στις ΗΠΑ για σπουδές Κοινωνιολογίας, όπου έπαιξε μπάσκετ με τους "Αετούς", την ομάδα δηλ. καλαθοσφαίρισης του Κολλεγίου της Βοστώνης. Στο NCAA έπαιξε σε 59 αγώνες έχοντας 9,3 πόντους ανά αγώνα και 5 ριμπάουντ ανά αγώνα.

Επαγγελματική καριέρα
Ξεκίνησε την επαγγελματική του καριέρα το 1998 με την ομάδα του Παναθηναϊκού, στον οποίο παρέμεινε για δύο σαιζόν, με τον οποίο κατέκτησε την Ευρωλίγκα το 2000 με αντίπαλο την Μακάμπι Τελ Αβίβ επικρατώντας της με 73-67. Με τον Παναθηναϊκό πανηγύρισε επίσης την κατάκτηση δύο διαδοχικών ελληνικών πρωταθλημάτων (1999, 2000).

Ακολούθως αγωνίστηκε διαδοχικά στον Πανιώνιο (2000-02), την Νήαρ Ηστ (2002-03), την ιταλική Μεσίνα (2003-04), τον Π.Α.Ο.Κ. (2004-05), τον Ηρακλή Θεσσαλονίκης (2005-06), την Α.Ε.Κ. (2006-07), τον Πανερυθραϊκό (2007-08), τον Απόλλωνα Πάτρας (2008-09).

Μετά από μια διακοπή στην καριέρα του, επανήλθε το 2011 στην αθλητική δράση αγωνιζόμενος για μία σαιζόν με την Α.Ε.Κ. Άργους. Ακολούθησε το πέρασμά του από τον Κεραυνό Αιγίου (2012-13) ενώ την τριετία 2013-16 αγωνίστηκε με την ομάδα Κ.Α.Ο.Κ. Παλαίμων που εδρεύει στην Κόρινθο.

Τέλος, αποφάσισε να κλείσει την καριέρα του αγωνιζόμενος τη σαιζόν 2016-17 στη Γ΄ Ε.Σ.Κ.Α. με την ομάδα του Χαραυγιακού, που εδρεύει στην Ηλιούπολη.

Με την εθνική ομάδα
Με την Εθνική Ομάδα Ανδρών αγωνίστηκε στο 11ο Τουρνουά Ακρόπολις το 1997. Είχε επίσης κληθεί στο στάδιο προετοιμασίας της εθνικής ομάδας για το τουρνουά καλαθοσφαίρισης στους Μεσογειακούς Αγώνες του 2001.

Τίτλοι
 Ευρωλίγκα (1): 2000
 Πρωτάθλημα Ελλάδας (2): 1999, 2000

Παραπομπές

Εξωτερικοί σύνδεσμοι
 
 Στατιστικά του Κώστα Μάγλου στο NCAA, sports-reference.com. Ανακτήθηκε: 08/08/2016.

Έλληνες καλαθοσφαιριστές
Καλαθοσφαιριστές Εθνικής Ελλάδας
Καλαθοσφαιριστές ιταλικών συλλόγων
Καλαθοσφαιριστές ΑΕΚ
Καλαθοσφαιριστές ΑΕΚ Άργους
Καλαθοσφαιριστές Απόλλωνα Πατρών
Καλαθοσφαιριστές Ηρακλή
Καλαθοσφαιριστές Κεραυνού Αιγίου
Καλαθοσφαιριστές Νήαρ Ηστ
Καλαθοσφαιριστές Παλαίμωνα Κορίνθου
Καλαθοσφαιριστές Πανερυθραϊκού
Καλαθοσφαιριστές ΠΑΟ
Καλαθοσφαιριστές ΠΑΟΚ
Καλαθοσφαιριστές Πανιωνίου
Πάουερ φόργουορντ
Σέντερ
Έλληνες καλαθοσφαιριστές στο εξωτερικό
Γ΄ Εθνική ποδοσφαίρου ανδρών 2016-2017

Η  Γ΄ Εθνική Ερασιτεχνική Κατηγορία περιόδου 2016-17 είναι η 35η περίοδος της 3ης μεγαλύτερης βαθμίδας ποδοσφαίρου στην Ελλάδα από την επίσημη ίδρυσή της το 1982. Διεξάγεται με τη συμμετοχή 61 ομάδων που χωρίζονται σε 4 ομίλους με γεωγραφικά κριτήρια. Οι πρωταθλήτριες των τεσσάρων ομίλων προβιβάζονται στην Φούτμπολ Λιγκ. Από κάθε όμιλο που απαρτίζεται από 15 ομάδες (1ος, 3ος και 4ος όμιλος) υποβιβάζεται μόνο 1 ομάδα, ενώ από τον 2ο όμιλο που αποτελείται από 16 ομάδες υποβιβάζονται 2 ομάδες στα τοπικά πρωταθλήματα των ΕΠΣ. Οι ομάδες Ζάκυνθος, Εθνικός Αγιονερίου και Δόξα Μανωλάδας δε δήλωσαν συμμετοχή πριν την κλήρωση των ομίλων.

1ος Όμιλος

Ομάδες 

Α.Ε. Ποντίων Βατολάκκου
Α.Π.Ο. Αλμωπός Αριδαίας
Α.Ο. Καρδίας
Μ.Γ.Σ.Κ. Απόλλων 1926
Απόλλων Παραλιμνίου
Γ.Σ. Δόξα Δράμας
Δόξα Προσκυνητών
Α.Σ. Εορδαϊκός 2007
Α.Ο. Καβάλα
Καμπανιακός Μ.Φ.Α.Ο.
Α.Π.Ε. Λαγκαδά
Π.Σ. Μακεδονικός Φούφα
Φ.Α.Σ. Νάουσα
Α.Σ. Νέστος Χρυσούπολης
Α.Ο. Ορφέας Ξάνθης

Βαθμολογία 

 1Στον Απόλλωνα Καλαμαριάς επιβλήθηκε ποινή αφαίρεσης 3 βαθμών από την Ελληνική Ποδοσφαιρική Ομοσπονδία.
 2Στον ΑΟ Καρδίας επιβλήθηκε ένας μηδενισμός στον αγώνα με τον Απόλλωνα Καλαμαριάς που δεν έγινε και ποινή αφαίρεσης 2 βαθμών
 3 Η ΑΕ Ποντίων παραιτήθηκε από το πρωτάθλημα  και της έχει επιβληθεί ποινή αφάιρεσης 6 βαθμών.

2ος Όμιλος

Ομάδες 

Α.Ε. Καραϊσκάκης Άρτας
Α.Ο. Αμβρακία Κωστακιών
Α.Ο. Απόλλων Λάρισας 
Αστέρας Πετριτή
Αχιλλέας  Νεοκαισάρειας
Διαγόρας Σεβαστής  
Α.Π.Σ. Εθνικός Φιλιππιάδας
Ένωση Απολλώνιου - Α.Ο. Ιστιαίας 
Α.Σ. Θεσπρωτός Ηγουμενίτσας 
Γ.Σ. Νίκη Βόλου
Μ.Α.Σ. Πύδνα Κίτρους
Μαύροι Αετοί Ελευθεροχωρίου
Α.Σ. Ολυμπιακός Βόλου 1937
Σ.Φ.Κ. Πιερικός
Α.Σ. Ρήγας Φεραίος Βελεστίνου  
Α.Σ. Τηλυκράτης Λευκάδας

Βαθμολογία

3ος Όμιλος

Ομάδες 

Α.Π.Σ. Αιολικός Μυτιλήνης
Α.Ο. Ζευγολατιού
Α.Ο. Λουτράκι
Α.Ο. Θήβα
Α.Ο. Χαλκίδα
Α.Ο. Αστέρας Αμαλιάδας/Πανόπουλο
Α.Ε. Αχαϊκή
Α.Ο. Δόξα Μεγαλόπολης
Α.Ε. Ερμιονίδας
Π.Α.Ο. Βάρδας
Α.Π.Ο. Παναργειακός
Παναρκαδικός Α.Ο.
Παναχαϊκή Γ.Ε.
Α.Ο. Τσικλητήρας Πύλου
Α.Π.Ο. Φωστήρας Ταύρου

Βαθμολογία 

1 Στην Αχαϊκή επιβλήθηκε ποινή αφαίρεσης 3 βαθμών από την Ελληνική Ποδοσφαιρική Ομοσπονδία.

4ος Όμιλος

Ομάδες 

ΑΕΕΚ ΙΝ.ΚΑ. Χανίων
Α.Ο. Αγ. Ιεροθέου
Εθνικός Πειραιώς 1923
Εργοτέλης Γ.Σ.
Α.Ο. Ερμής Ζωνιανών
Ηλυσιακός Α.Ο.
Α.Π.Ο. Θύελλα Διασταύρωσης Ραφήνας
Γ.Α.Σ. Ιάλυσος
Α.Ο. Ιωνικός Νίκαιας
Α.Ε. Κηφισιάς
Πανθηραϊκός Α.Ο.
Π.Ο. Ατσαλένιου
Α.Ο. Προοδευτική Νεολαία
Α.Σ. Ρόδος
Α.Ο. Τριγλία Ραφήνας

Βαθμολογία

Παραπομπές 

Γ΄ Εθνική κατηγορία ποδοσφαίρου αντρών Ελλάδας
Εγχώρια ποδοσφαιρικά πρωταθλήματα 2016–2017
Ανοιχτή πληγή

Η Ανοιχτή πληγή (πρωτότυπος τίτλος:Mysterious Skin) είναι Αμερικανό-Ολλανδική ταινία του 2004 σε σκηνοθεσία και σενάριο του Γκρεγκ Αράκι. Βασίζεται στο ομώνυμο βιβλίο του Σκοτ Χάιμ.

Πλοκή
Ο Νιλ και ο Μπράιαν όταν ήταν μικροί ήταν στην ίδια ομάδα μπέιζμπολ. Ο προπονητής τους στην ομάδα τους προσέγγιζε με τρικ για να τους κακοποίησει σεξουαλικά, ενώ είχε καταλάβει πως στον Νιλ άρεσαν τα αγόρια.

Όταν μεγάλωσαν, και οι δύο έζησαν με προβλήματα. Ο Νιλ από τα 15 κάνει σεξ επί πληρωμή με άντρες. Ο Μπράιαν έχει σβήσει από τη μνήμη του το γεγονός, έχει οράματα με εξωγήινους και προβλήματα νευρικής φύσεως. Ο Μπράιαν, επίσης, δυσκολεύεται στο να προσεγγίσει ερωτικά μία κοπέλα, και όταν μία τον πλησιάζει, απομακρύνεται, καθώς θυμάται την κακοποίηση που υπέστη.

Οι δύο τους στο τέλος θα ξανασυναντηθούν μετά από χρόνια, ο Νιλ θα του υπενθυμίσει τι συνέβη και θα λυθούν οι απορίες του Μπράιαν.

Διανομή
Τζόζεφ Γκόρντον-Λέβιτ ως Νιλ
Μπρέιντι Κόρμπετ ως Μπράιαν

Παραπομπές

Εξωτερικοί σύνδεσμοι 
 
 
 
 
 
 Mysterious Skin Script
 Interview with Gregg Araki about Mysterious Skin at 

Αμερικανικές ταινίες συσχετιζόμενες με ΛΟΑΤ
Ταινίες του 2004
Αγγλόφωνες ταινίες
Αμερικανικές ταινίες
Αμερικανικές ταινίες ενηλικίωσης
Αμερικανικές δραματικές ταινίες
Αμερικανικές ανεξάρτητες ταινίες
Ολλανδικές ταινίες
Ταινίες σχετικά με την παιδική σεξουαλική κακοποίηση
Ταινίες βασισμένες σε αμερικανικά μυθιστορήματα
Ταινίες σχετικά με την πορνεία
Ολλανδικές δραματικές ταινίες
Ταινίες με θέμα την παιδοφιλία
Ταινίες γυρισμένες στο Λος Άντζελες
Ταινίες με θέμα τη διαταραχή μετατραυματικού στρες
Εράσμους ντε Μπι

Ο Εράσμους ντε Μπι (φλαμανδικά: Erasmus de Bie, Αμβέρσα, 1629 - Αμβέρσα, 1675) ήταν Φλαμανδός ζωγράφος γνωστός για τα τοπία του και τις απόψεις πόλεων.

Βιογραφία
Ελάχιστα στοιχεία είναι γνωστά για τη ζωή του Εράσμους ντε Μπι. Γεννήθηκε στην Αμβέρσα, γιος του ζωγράφου Φρανς ντε Μπι του πρεσβύτερου. Βαπτίστηκε στις 20 Δεκεμβρίου 1629 στον ναό της Αγίας Βαλπουργίας της Αμβέρσας.

Μαθήτευσε στον Ντάβιντ Ράικερτ ΙΙ το 1641 και έγινε δεκτός στη Συντεχνία του Αγίου Λουκά της Αμβέρσας το 1645 - 1646.

Νυμφεύτηκε την Καταρίνα Ντάγκλας, την επιλεγόμενη "de Schot" (η Σκωτσέζα) και απέκτησαν μαζί τους Φρανς και Γιαν Μπάπτιστ ντε Μπι, οι οποίοι έγιναν και οι δύο ζωγράφοι. Ο Γιαν Μπάπτιστ μετοίκησε στη Βιέννη, όπου και δραστηριοποιήθηκε.

Μεταξύ 1660 και 1666 ο Εράσμους είχε μαθητές, ένας από τους οποίους ήταν ο γιος του, Φρανς.

Έργο
Είναι γνωστός για τους πίνακες με αρχιτεκτονήματα, ιδιαίτερα σκηνές από πόλεις, σκηνές καθημερινότητας και τοπία σε ιταλικό ύφος. Αναφέρεται επίσης και ως δημιουργός πινάκων με θρησκευτικού περιεχομένου σκηνές και συνθέσεις με ζώα. Υογραφές του που έχουν διασωθεί είναι τα κεφαλαία ED (ενωμένα μεταξύ τους) και BIE.

Η βασική του ειδικότητα ήταν η σύνθεση τοπίων με ζωντανές σκηνές, ιδιαίτερα η απεικόνιση πλατειών πόλεων. Συνεργάστηκε με άλλους καλλιτέχνες στην Αμβέρσα, για τους οποίους ζωγράφιζε το "σταφάζ" (πληθύσμωση του έργου με ανθρώπινες μορφές). Αυτό τεκμηριώνεται από τα έγγραφα του εμπόρου έργων τέχνης στην Αμβέρσα Χούλλαμ Φορχόντ (Guillam Forchondt), ο οποίος αναφέρει δύο ανώνυμα εσωτερικά εκκλησιών με μορφές που ζωγράφισε ο ντε Μπι.

Ζωγράφισε ιταλικού ύφους τοπία ανάμεσα σε ρωμανικά κτίσματα, τα οποία πληθύσμωσε με πολλές μορφές ανθρώπων και ζώων, που θυμίζουν το ύφος των ρωπογράφων που δραστηριοποιήθηκαν στη Ρώμη και έγιναν γνωστοί ως Bamboccianti. Παράδειγμα τέτοιου έργου είναι το Campo Vaccino (σήμερα στη συλλογή της Πινακοθήκης Τέχνης Βικτόρια στο Μπαθ του Σόμερσετ. Αναφέρεται, επίσης, ως δημιουργός τουλάχιστον ενός χειμερινού τοπίου και δύο θαλασσογραφιών.

Η σύνθεσή του Η "Ommegang" στην Αμβέρσα επαναλήφθηκε πολλές φορές από άλλους Φλαμανδούς καλλιτέχνες, όπως ο Αλεξάντερ φαν Μπρέντελ. Μπορεί και ο ίδιος να εμπνεύστηκε τη σύνθεση από το έργο με το ίδιο θέμα του Πίτερ φαν Ελστ.

Παραπομπές

Εξωτερικοί σύνδεσμοι
Όρος Χάνανγκ

Το Όρος Χάνανγκ (αγγλικά: Mount Hanang) είναι βουνό στην Τανζανία. Η κορυφή του φτάνει σε υψόμετρο 3.420 m πάνω από το επίπεδο της θάλασσας. Το Όρος Χάνανγκ (Mount Hanang), βρίσκεται στην Περιφέρεια Μανυάρα (Manyara Region), της Περιοχής Χάναγκ (Hanang District). Είναι (μετά από το Όρος Κιλιμαντζάρο [Mount Kilimanjaro], το Όρος Μέρου [Mount Meru] και το Όρος Λοολμαλάσιν [Mount Loolmalasin]) το τέταρτο υψηλότερο όρος στην Τανζανία, αν συμπεριλάβουμε και τις τρεις κορυφές του Κιλιμαντζάρο, ως ένα βουνό.

Η κύρια διαδρομή για την κορυφή ξεκινά από την πόλη Κάτες (Katesh). Η ανάβαση μπορεί να γίνει σε διάστημα μιας ημέρας (10 ώρες), αλλά, είναι επίσης σύνηθες για τους ορειβάτες, να περνούν τη νύχτα στην κατασκήνωση του όρους και να φτάνουν στην κορυφή την επόμενη ημέρα.

Στα βόρεια ηφαιστειογενή υψίπεδα, πλησίον του Όρους Χάνανγκ (Mount Hanang), ζουν οι Μπαραμπαΐγκ (Barabaig) μια νομαδική φυλή, συγγενική με το λαό των Ντατοόγκα (Datooga).

Δείτε επίσης 
 Διοικητικές υποδιαιρέσεις της Τανζανίας
 Περιφέρεια Μανυάρα
 Μπαραμπαΐγκ

Παραπομπές 

Χανανγκ
Ο Αστακός

Ο Αστακός (διεθνής τίτλος: The Lobster) είναι κωμική-δραματική ταινία του 2015, σε σκηνοθεσία Γιώργου Λάνθιμου και σε σενάριο του ίδιου και του Ευθύμη Φιλίππου. Πρωταγωνιστεί ο Κόλιν Φάρελ. Η ταινία είναι ελληνικής, ιρλανδικής, ολλανδικής, γαλλικής και βρετανικής παραγωγής. Κέρδισε το Βραβείο Κριτικής Επιτροπής στο Φεστιβάλ των Καννών του 2015. Ήταν υποψήφια για το Όσκαρ πρωτότυπου σεναρίου στα 89α βραβεία της Ακαδημίας.

Πλοκή
Μετά τον χωρισμό του, ο Ντέιβιντ μεταφέρεται σε ένα ξενοδοχείο, του οποίου οι φιλοξενούμενοι είναι υποχρεωμένοι μέσα σε 45 μέρες να βρουν ερωτικό σύντροφο. Αν δεν τα καταφέρουν, μετατρέπονται σε ένα ζώο της επιλογής τους. Ο Ντέιβιντ επιλέγει -αν δεν τα καταφέρει- να γίνει αστακός. Ωστόσο, δεν αντέχει τη διαμονή στο ξενοδοχείο αυτό και αποδρά. Πηγαίνει στο δάσος και γίνεται μέλος των Μοναχικών, στους οποίους απαγορεύεται να έχουν ερωτικούς συντρόφους. Εκείνος όμως ερωτεύεται μια γυναίκα και οι δυο τους προσπαθούν να μη γίνουν αντιληπτοί από τους υπόλοιπους.

Διανομή

Παραπομπές

Εξωτερικοί σύνδεσμοι 
 
 
 
 

Ταινίες του 2015

Ελληνικές ταινίες
Ολλανδικές ταινίες
Ιρλανδικές ταινίες
Βρετανικές ταινίες
Γαλλικές ταινίες
Γαλλόφωνες ταινίες
Αγγλόφωνες ταινίες
Δυστοπικές ταινίες
Ταινίες σε σκηνοθεσία Γιώργου Λάνθιμου
Βρετανικές αισθηματικές κωμικές ταινίες
Ελληνικές ταινίες μαύρης κωμωδίας
Ταινίες γυρισμένες στην Ιρλανδία
Ταινίες τοποθετημένες σε ξενοδοχεία
Βρετανικές θρίλερ ταινίες
Ελληνικές θρίλερ ταινίες
Γαλλικές θρίλερ ταινίες
Γαλλικές ταινίες επιστημονικής φαντασίας
Βρετανικές ταινίες επιστημονικής φαντασίας
Ελληνικές ταινίες θεωρητικής μυθοπλασίας
Κωμικές θρίλερ ταινίες
Ταινίες παραγωγής A24
Ταινίες σε σενάριο Γιώργου Λάνθιμου
Μπαγκάν

Το Μπαγκάν (βιρμανικά: Bagan), προηγουμένως Παγκάν, είναι αρχαία πόλη στην κεντρική Μιανμάρ. Από τον 9ο μέχρι τον 13ο αιώνα ήταν πρωτεύουσα του βασιλείου του Παγκάν. Κατά τη διάρκεια της περιόδου ακμής του βασιλείου κατασκευάστηκαν πάνω από 10.000 βουδιστικοί ναοί, παγόδες και μοναστήρια στην πεδιάδα του Μπαγκάν, από τους οποίους σήμερα σώζονται περισσότεροι από 2.200 ναοί και παγόδες. Η αρχαιολογική ζώνη του Μπαγκάν έχει διαστάσεις 13 επί 8 χιλιόμετρα, και βρίσκεται σε μια καμπή του ποταμού Ιραγουάντι.

Σύμφωνα με τα Βιρμανικά χρονικά, το Μπαγκάν ιδρύθηκε το 2ο αιώνα μ.Χ., και οχυρώθηκε το 849 από το βασιλιά Πινμπία. Από το 1044 μέχρι το 1287, το Μπαγκάν ήταν πρωτεύουσα καθώς και πολιτικό, οικονομικό και πολιτιστικό κέντρο της αυτοκρατορίας Παγκάν. Κατά τη διάρκεια 250 ετών, οι ηγέτες του Μπαγκάν και οι εύποροι υπήκοοί τους κατασκεύασαν από 10.000 θρησκευτικά μνημεία, περίπου 1000 στούπες, 10.000 μικρούς ναούς και 3.000 μοναστήρια. Η αυτοκρατορία του Παγκάν κατέρρευσε μετά από συνεχείς εισβολές Μογγόλων (1277-1301). Το Μπαγκάν ως οικισμός συνέχισε να υπάρχει μέχρι τον 15ο αιώνα, και αποτελούσε τόπο προσκυνήματος. Ένας μικρός αριθμός νεώτερων μνημείων συνέχισε να κατασκευάζονται μέχρι τα μέσα του 15ου αιώνα.

Πηγές 
 
 
 

Γεωγραφία της Μιανμάρ
Αρχαιολογικοί τόποι
Ιστορία της Μιανμάρ
Μνημεία Παγκόσμιας Κληρονομιάς στην Ασία
Νέο Ηραίο Αργολίδας

Το Νέο Ηραίο είναι οικισμός του νομού Αργολίδας. Μέχρι το 1989 ονομαζόταν Χώνικας και βρίσκεται σε υψόμετρο 27μ. στον επαρχιακό δρόμο Κορίνθου - Ναυπλίου. Σύμφωνα με το πρόγραμμα Καλλικράτης ανήκει στην Δημοτική Ενότητα Μυκηναίων και στον δήμο Άργους - Μυκηνών της Περιφερειακής Ενότητας Αργολίδας . Κατά τη διοικητική διαίρεση της Ελλάδας με το σχέδιο Καποδίστριας ανήκε στο Τοπικό Διαμέρισμα Νέου Ηραίου (Χώνικα), του πρώην Δήμου Μυκηναίων του Νομού Αργολίδας. Στην απογραφή του 2011 είχε 488 κατοίκους.

Πληθυσμός 
Απο το 1879 μέχρι το 2011 το χωριό είχε πληθυσμιακή αύξηση αλλά έκτοτε έχει υπάρξει σημαντική μείωση.

Παραπομπές

Εξωτερικοί σύνδεσμοι
Φωτογραφίες και βιντεο από το youtube.com
από το buk.gr

Χωριά του νομού Αργολίδας
Δήμος Άργους - Μυκηνών
ΟΣΟΑΒΙΑΧΙΜ

Ο Σύλλογος Αρωγής Άμυνας, Αεροπορίας και Χημικών Κατασκευών (ρωσικά: Общество содействия обороне, авиационному и химическому строительству), πιο γωστός με το αρκτικόλεξο ΟΣΟΑΒΙΑΧΙΜ (ОСОАВИАХИМ), ήταν σοβιετική κοινωνική και πολιτική οργάνωση για την άμυνα, που υπήρξε το διάστημα 1927 με 1948 ως προκάτοχος της ΝΤΟΣΑΑΦ.

Ιστορία 
Το 1920, κατά τη διάρκεια του Ρωσικού Εμφυλίου, δημιουργήθηκε η εθελοντική οργάνωση «Στρατιωτικο-επιστημονική εταιρεία» (Военно-научное общество). Το καλοκαίρι του 1925, μέσω της συγχώνευσης των συλλόγων ΟΝΤΒΦ και Ντομπρόχιμ, σχηματίστηκε ο σύ Αβιάχιμ. Στις 27 Ιουλίου του 1926 η «Στρατιωτικο-επιστημονική εταιρεία» μετονομάστηκε σε «σύλλογος αρωγής άμυνας» της ΕΣΣΔ (ОСО).

Εικόνες

Παραπομπές

Εξωτερικοί σύνδεσμοι 
 Επιγραφές ΟΣΟΑΒΙΑΧΙΜ

Σοβιετική Ένωση
Κώστας Βασιλείου

Ο Κώστας Βασιλείου (1914-2003) ήταν Κύπριος ποδοσφαιριστής και προπονητής ποδοσφαίρου. Ξεκίνησε την ποδοσφαιρική του καριέρα από την ΕΠΑ Λάρνακας το 1934. Το 1935 συνέχισε στον ΑΠΟΕΛ με τον οποίο κατέκτησε το πρωτάθλημα της περιόδου 1935-36. Το 1936 μετεγγράφηκε στην ΑΕΚ Αθηνών. Ήταν ο πρώτος Κύπριος που αγωνίστηκε με τα χρώματα της ΑΕΚ. Με την ΑΕΚ κατέκτησε το πρωτάθλημα Ελλάδος 1938-39 και το κύπελλο Ελλάδος 1938-39 όπως και το πρωτάθλημα Ελλάδος 1939-40. Κατά τη διάρκεια παραμονής του στην Ελλάδα, ο Κώστας Βασιλείου συμμετείχε σε τρεις φιλικούς αγώνες της Εθνικής Ελλάδας. 

Επέστρεψε στην Κύπρο το 1945 και εντάχθηκε στον ΑΠΟΕΛ έως το 1947. Κατέκτησε το πρωτάθλημα Κύπρου 1946-47 και το κύπελλο Κύπρου 1946-47. Την περίοδο 1947-48 ανέλαβε παίχτης-προπονητής της ΑΕΛ με την οποία κατέκτησε το κύπελλο Κύπρου 1947-48. Την περίοδο 1949-50 ανέλαβε παίχτης-προπονητής στην Ανόρθωση, οδηγώντας την στην κατάκτηση του πρωταθλήματος 1949-50, του πρώτου πρωταθλήματος στην ιστορία της. Προπονητής της Ανόρθωσης ήταν και την περίοδο 1951-53. Ακολούθως ανέλαβε προπονητής της Νέας Σαλαμίνας την περίοδο 1954-55 οδηγώντας την ομάδα στην κατάκτηση του πρωταθλήματος Β΄ κατηγορίας και στον προβιβασμό της στην Α΄ κατηγορία για πρώτη φορά στην ιστορία της. 

Ο Κώστας Βασιλείου ήταν ο πρώτος σύζυγος της Ρένας Βλαχοπούλου, την οποία γνώρισε το 1938 και παντρεύτηκε έναν χρόνο αργότερα. Στο επάγγελμα ήταν φωτογράφος. Ο δισέγγονος του Νικόλας Εγγλέζου υπήρξε επίσης ποδοσφαιριστής της ΑΕΚ Αθηνών για μικρό χρονικό διάστημα. 

Ο Κώστας Βασιλείου απεβίωσε την 1η Μαΐου 2003.

Τίτλοι 
Ως ποδοσφαιριστής του ΑΠΟΕΛ:

Πρωτάθλημα Κύπρου (2): 1935-36, 1946-47
Κύπελλο Κύπρου (1): 1946-47

Ως ποδοσφαιριστής της ΑΕΚ:
Πρωτάθλημα Ελλάδας (2): 1938-39, 1939-40
Κύπελλο Ελλάδας (1): 1938-39

Ως ποδοσφαιριστής-προπονητής της ΑΕΛ:
Κύπελλο Κύπρου (1): 1947-48

Ως ποδοσφαιριστής-προπονητής της Ανόρθωσης:
Πρωτάθλημα Κύπρου (1): 1949-50 

Ως προπονητής της Νέας Σαλαμίνας:
Πρωτάθλημα Β΄ κατηγορίας (1): 1954-55

Παραπομπές

Βιβλιογραφία

Κύπριοι ποδοσφαιριστές
Ποδοσφαιριστές ΕΠΑ Λάρνακας
Ποδοσφαιριστές ΑΠΟΕΛ
Ποδοσφαιριστές Αθλητικής Ένωσης Κωνσταντινουπόλεως
Ποδοσφαιριστές ΑΕΛ Λεμεσού
Ποδοσφαιριστές Ανόρθωσης
Κύπριοι προπονητές ποδοσφαίρου
Προπονητές ποδοσφαίρου ΑΕΛ Λεμεσού
Προπονητές ποδοσφαίρου Ανόρθωσης
Προπονητές ποδοσφαίρου Νέας Σαλαμίνας
Ποδοσφαιριστές Εθνικής Ελλάδος
Κύπριοι ποδοσφαιριστές στο εξωτερικό
Άγιος Θεράπων

Ο Άγιος Θεράπων ο ιερομάρτυρας είναι άγιος της Ορθόδοξης Εκκλησιας. Έζησε τον 7ο ή αρχές του 8ου αιώνα, περιόδευσε ιεραποστολικά τη Μικρά Ασία και αργότερα έγινε επίσκοπος Κύπρου.

Βίος
Δεν είναι γνωστή η ακριβής ημερομηνία γέννησης και θανάτου αλλά μπορούμε να συνάγουμε ότι έδρασε τον 7ο ή αρχές του 8ου αιώνα. Ούτε η καταγωγή του είναι γνωστή, αλλά μπορεί να καταγόταν από την Ανατολή, ή πιο πιθανόν από την Αλαμανία. Η χριστιανική παράδοση παραδίδει ότι χρημάτισε Επίσκοπος Κύπρου, και μαρτύρησε από Αγαρηνούς επιδρομείς. Το λείψανό του μεταφέρθηκε στην Κωνσταντινούπολη, όπου υπάρχει προσκύνημα που αναβλύζει μύρο, ενώ λείψανα του αγίου φυλάσσονται στη Κοινοβιακή Ιερά Μονή Ζωγράφου του Αγίου Όρους, στον Ιερό Ναό Αγίου Θεράποντος Ζωγράφου Αθηνών, στον  Ιερό Ναό του στην Μυτιλήνη και στον Ναό Αγίου Θεράποντος στην Κάτω Τούμπα Θεσσαλονίκης που κτίσθηκε από Μικρασιάτες και είναι η συνέχεια του μεγάλου προσκυνήματος του Αγίου που υπήρχε στο προάστιο Μπουρνάμπασι της Σμύρνης. Κατά την χριστιανική παράδοση ο Άγιος Θεράπων επιτέλεσε πολλά θαύματα, το κυριότερο από τα οποία ήταν η ανάσταση του γιου μια εβραίας γυναίκας. 
Υπάρχει επίσης και ομώνυμο χωριό στην Κύπρο. 

Η Εκκλησία τιμά τη μνήμη του Αγίου Θεράποντα στις 14 Μαΐου.

Υμνολογία
Ο Νικόδημος ο Αγιορείτης έχει γράψει λειτουργία του Αγίου, η οποία επιδιορθώθηκε το 1785 με προτροπή του Μητροπολίτη Μυτιλήνης Ιερεμία, από τον Αρχιδιάκονό του Αγάπιο του Παρίου. Παρακλητικό κανόνα έχει γράψει για τον άγιο ο Πρωτοπρεσβύτεροτς Αθανάσιος Γιουσμάς.

Ὤφθης Θεράπων, οἷα θύτης τοῦ Λόγου,
Ὤφθης Θεράπων, καὶ δι' αἵματος Πάτερ.

Παραπομπές

Εξωτερικοί σύνδεσμοι
Βίος, θαύματα και παρακλητικός Κανών Αγίου Θεράποντος Επισκόπου Κύπρου, Πρωτοπρεσβύτερου Αθανασίου Γιουσμά, Μυτιλήνη 2004. 

θεραπων
Μικρασιατικός Ελληνισμός
Τατουάζ της κλασικής σχολής

Τα τατουάζ της κλασικής σχολής είναι τα τατουάζ εκείνα που έχουν Δυτικό ή Αμερικανικό παραδοσιακό στυλ με χαρακτηριστικά έντονα μαύρα περιγράμματα και περιορισμένη χρωματική παλέτα.

Καλλιτέχνες

Διάσημοι καλλιτέχνες είναι οι:
 Νόρμαν Κόλινς, επίσης γνωστός ως Ναύτης Τζέρι (1911–1973), ένας από τους πιο γνωστούς καλλιτέχνες παραδοσιακού τατουάζ.
 Χέρμπερτ Χόφμαν (1919–2010), ξεκίνησε να κάνει τατουάζ στη Γερμανία κατά τη διάρκεια της δεκαετίας του 1930. Μαζί με τους συναδέλφους του Karlmann Richter και Albert Cornelissen, παρουσιάστηκε στην ταινία του 2004 Blue Skin (γερμανικά: Flammend' Herz).
 Amund Dietzel (1890–1974), καλλιτέχνης γεννημένος στη Νορβηγία που άρχισε την καριέρα του σαν ναύτης πριν εγκατασταθεί στις Η.Π.Α.. Επίσης γνωστός ως Δάσκαλος στο Μιλγουόκι.
 Μπέρτ Γκρίμμ (1900–1985), στο Σικάγο, καλλιτέχνης με έδρα του το St Louis που μετακόμισε στο Λονγκ Μπιτς στην Καλιφόρνια για να ξεκινήσει ένα μαγαζί στο Nu-Pike. Η αίθουσα τατουάζ του λέγεται πως είναι η παλαιότερη στις ηπειρωτικές Η.Π.Α. και το καταλληλότερο μέρος για να κάνουν οι ναύτες τατουάζ. Το κατάστημα πωλήθηκε στον Bob Shaw το 1970.
 Bob Shaw (1926–1993), Αμερικανός καλλιτέχνης που διδάχτηκε τον τρόπο να κάνει τατουάζ από τον Bert Grimm στο St Louis. Αργότερα εργάστηκε με τον Grimm και έγινε ο πρόεδρος της Εθνικής Ένωσης Τατουάζ για τη περίοδο 1983-1988.

Συνηθισμένα σχέδια της κλασικής σχολής 

Παραδείγματα δημοφιλών σχεδίων τατουάζ της κλασικής σχολής:

 Αμερικανικά τατουάζ των Ιθαγενών
 Πιν απ τατουάζ
 Τατουάζ με γοργόνες
 Τατουάζ με χελιδόνια και σπουργίτια
 Τατουάζ με καρδιές
 Τατουάζ με άγκυρες
 Τατουάζ με αετούς
 Ναυτικά και άλλα σύμβολα των ενόπλων δυνάμεων
 Τατουάζ με μαχαίρια
 Τατουάζ με τριαντάφυλλα

Δείτε ακόμα 
Τατουάζ της σύγχρονης σχολής

Παραπομπές

Εξωτερικοί σύνδεσμοι
Традиционная татуировка Вконтакте, Ομάδα για παραδοσιακά τατουάζ στο VK.com
Μια μικρή, ημιτελής ιστορία για το Αμερικανικό Παραδοσιακό τρόπο τατουάζ
C.W. Eldridge's αρχείο τατουάζ
Φωτογραφικό αρχείο για τα τατουάζ της κλασικής σχολής στο BME zine
 Πληροφορίες στα Εβραϊκά για τα τατουάζ της κλασικής σχολής
Ομάδα σχετικά με το Αμερικανικό Παραδοσιακό τατουάζ στο  Flickr
Ιδέες για τατουάζ σε κλασικό και παραδοσιακό στυλ

Τατουάζ - Δερματοστιξία
Γιώργος Γιαννόπουλος

Ο Γιώργος Γιαννόπουλος (Αρσινόη Μεσσηνίας, 13 Σεπτεμβρίου 1960) είναι Έλληνας ηθοποιός.

Βιογραφικό 
Γεννήθηκε το 1960 στην Αρσινόη Μεσσηνίας, με καταγωγή από τον Ράδο Αρκαδίας, και μεγάλωσε στην Καλαμάτα. Φοίτησε στην Γεωπονική Σχολή του Αριστοτελείου Πανεπιστημίου Θεσσαλονίκης (ΑΠΘ) την οποία τελικά εγκατέλειψε για να γίνει ηθοποιός. Έτσι εγγράφηκε στο νεανικό τμήμα της Δραματικής Σχολής Αθηνών.

Είναι αρκετά χρόνια στην θεατρική σκηνή, ωστόσο, είναι πιο γνωστός στο τηλεοπτικό κοινό. Έχει συμμετάσχει σε πολλές τηλεοπτικές σειρές, όπως «Πεθαίνω για σένα» (2003), Μαύρα Μεσάνυχτα (2008), Εντιμότατοι κερατάδες, Επτά Θανάσιμες Πεθερές , Κόκκινος Κύκλος και Κωνσταντίνου και Ελένης.

Η πιο γνωστή του συμμετοχή είναι στην κωμική τηλεοπτική σειρά Το σόι σου, η οποία από το 2014 προβάλλονταν στον Alpha. Από τον Οκτώβριο του 2016 συμμετέχει και στην κυπριακή δραματική σειρά που προβαλλόταν στον ΣΚΑΪ «Προδοσίες».

Πολιτική 
Υπήρξε εκλεγμένος δημοτικός σύμβουλος Ηλιούπολης με την παράταξη του δημάρχου Βασίλη Βαλασόπουλου (ΠΑΣΟΚ), ενώ στις εθνικές εκλογές του Ιανουαρίου του 2015 ήταν υποψήφιος βουλευτής με το Ποτάμι στον νομό Μεσσηνίας.

Φιλμογραφία

Τηλεόραση

Κινηματογράφος

Παραστασιογραφία 

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου

Πηγές 
 Γιώργος Γιαννόπουλος-ordino

Παραπομπές 

Έλληνες πολιτευτές
Έλληνες άνδρες ηθοποιοί τηλεόρασης
Μόντρεαλ Κανάντιενς

Οι Μόντρεαλ Κανάντιενς (αγγλικά: Montreal Canadiens, γαλλικά: Canadiens de Montréal) είναι καναδική επαγγελματική ομάδα χόκεϊ επί πάγου που εδρεύει στο Μόντρεαλ του Κεμπέκ. Μετέχει στο πρωτάθλημα του NHL. Είναι μέλος της κατηγορίας του Ατλαντικού στην Ανατολική περιφέρεια του πρωταθλήματος.

Ονομασία 
Το εταιρικό όνομα του συλλόγου είναι Club de hockey Canadien, Inc. (CHC). Η ομάδα αναφέρεται συχνά στα αγγλικά και τα γαλλικά ως Habs. Γαλλικά ψευδώνυμα για την ομάδα περιλαμβάνουν τα Les Canadiens (ή Le Canadien), Le Bleu-Blanc-Rouge, La Sainte-Flanelle, Le Tricolore, Les Glorieux (ή Glorieux), Les Habitants, Le CH και Le Grand Club.

Ιστορία 
Με έτος ίδρυσης το 1909, οι Κανάντιενς είναι η παλαιότερη εν ενεργεία επαγγελματική ομάδα χόκεϊ επί πάγου σε όλο τον κόσμο, όπως και ο μόνος υφιστάμενος σύλλογος του πρωταθλήματος NHL που προηγείται χρονικά της ίδρυσης του NHL. Ως μία από τις παλαιότερες δικαιοχρήσεις (franchises) του επαγγελματικού αθλητισμού της Βόρειας Αμερικής, η ιστορία των Canadiens προϋπήρξε κάθε άλλης καναδικής δικαιόχρησης εκτός του ποδοσφαίρου, καθώς και κάθε αμερικανικής δικαιόχρησης εκτός από το μπέιζμπολ και τους Αριζόνα Κάρντιναλς του πρωταθλήματος NFL. Η συγκεκριμένη δικαιόχρηση είναι μία από τις επονομαζόμενες ως «Original Six» ομάδες, μια περιγραφή που χρησιμοποιείται για τις ομάδες που μετείχαν στο NHL από το 1942 μέχρι την επέκταση του 1967.

Επιτυχίες

Πρωταθλήματα 
 24 (1915–16, 1923–24, 1929–30, 1930–31, 1943–44, 1945–46, 1952–53, 1955–56, 1956–57, 1957–58, 1958–59, 1959–60, 1964–65, 1965–66, 1967–68, 1968–69, 1970–71, 1972–73, 1975–76, 1976–77, 1977–78, 1978–79, 1985–86, 1992–93)

Τίτλοι Περιφέρειας 
 8 (1975–76, 1976–77, 1977–78, 1978–79, 1980–81, 1985–86, 1988–89, 1992–93)

Τίτλοι Κατηγορίας 
 23 (1927–28, 1928–29, 1930–31, 1931–32, 1936–37, 1967–68, 1968–69, 1972–73, 1974–75, 1975–76, 1976–77, 1977–78, 1978–79, 1979–80, 1980–81, 1981–82, 1984–85, 1987–88, 1988–89, 1991–92, 2007–08, 2012–13, 2014–15)

Παραπομπές

Εξωτερικοί σύνδεσμοι 
 

Καναντιενς
Π.Α.Σ. Φλώρινα

Ο «Πολιτιστικός Αθλητικός Σύλλογος Φλώρινα» είναι αθλητικός σύλλογος που εδρεύει στην πόλη της Φλώρινας. Δραστηριοποιείται στο άθλημα του ποδοσφαίρου , ενώ διαθέτει και τμήμα χορού.

Ιστορία 
Ο σύλλογος, με την επωνυμία "Αθλητικός Σύλλογος Φλωρίνης «Φλώρινα»", προέκυψε το 1968 από μετονομασία του «Νικηφόρου» Φλώρινας που αγωνιζόταν στη Β΄ Εθνική, όπου συνέχισε να αγωνίζεται και ο ΑΣ Φλώρινα από το 1968-69 έως το 1973 που υποβιβάστηκε στα τοπικά πρωταθλήματα.

Η «Φλώρινα» αγωνίστηκε ξανά σε εθνικό επίπεδο στο νέο Εθνικό Ερασιτεχνικό Πρωτάθλημα την περίοδο 1977-78 και το 1982 κατέκτησε την πρώτη θέση στον όμιλό της και την επάνοδο στη Β΄ Εθνική μετά από εννέα χρόνια. Ακολούθησαν 2 ακόμα περίοδοι στη Γ΄ Εθνική και αρκετές παρουσίες στη Δ΄ Εθνική από το 1986 έως το 2010 με καλύτερη τη 2η θέση την περίοδο 2008-2009. Συνολικά σαν ΑΣ και μετέπειτα ΠΑΣ Φλώρινα έχει από 6 συμμετοχές σε Β΄ και Γ΄ Εθνική και 14 παρουσίες στη Δ΄ Εθνική.

Από την περίοδο 2010-11 αγωνίζεται στο πρωτάθλημα της ΕΠΣ Φλώρινας, μάλιστα το 2013 και το 2015 κατέκτησε το πρωτάθλημα, αλλά δεν κατάφερε να κερδίσει την επάνοδο στη Γ΄ Εθνική μέσω του ειδικού Πρωταθλήματος Πρωταθλητριών ΕΠΣ. Την σεζόν 2018-19 κατέκτησε τον τίτλο του πρωταθλητή της Α΄ ΕΠΣ Φλώρινας και ανέβηκε στη Γ΄ Εθνική.

Παραπομπές 

Αθλητικοί σύλλογοι Φλώρινας
Ιδρύσεις αθλητικών συλλόγων το 1968
Ποδοσφαιρικές ομάδες Ελλάδας
Ιδρύσεις ποδοσφαιρικών ομάδων το 1968
Μαρία Λουίζα της Ορλεάνης (1662-1689)

Η Μαρία Λουίζα της Ορλεάνης (26 Μαρτίου 1662 – 12 Φεβρουαρίου 1689) ήταν βασίλισσα της Ισπανίας, από το 1679 ως το 1689, ως η πρώτη σύζυγος του βασιλιά Καρόλου Β΄. Απεβίωσε για άγνωστους λόγους, σε ηλικία 26 ετών, χωρίς να αποκτήσει απογόνους.

Βιογραφία
Η Μαρία-Λουίζα γεννήθηκε στις 26 Μαρτίου 1662 στο Βασιλικό Παλάτι του Παρισιού. Ήταν η μεγαλύτερη κόρη του Φίλιππου Α΄ δούκα της Ορλεάνης και της πρώτης συζύγου του Ερριέττας Στιούαρτ. Οι παππούδες της από την πλευρά του πατέρα της ήταν ο Λουδοβίκος ΙΓ΄ της Γαλλίας και η Άννα των Αψβούργων-Ισπανίας, ενώ από την πλευρά της μητέρας της ήταν ο Κάρολος Α΄ της Αγγλίας και η Ερριέττα-Μαρία των Βουρβόνων. Η Μαρία Λουίζα ήταν ανιψιά του Γάλλου βασιλιά Λουδοβίκου ΙΔ΄.

Είχε μια χαρούμενη παιδική ηλικία, κατοικώντας κυρίως στο Βασιλικό Παλάτι του Παρισιού και στο Παλάτι του Σαν-Κλου, μερικά χιλιόμετρα έξω δυτικά του Παρισιού. Η μητέρα της απεβίωσε το 1670 και ο πατέρας της παντρεύτηκε το επόμενο έτος την Ελισάβετ Καρλόττα του Παλατινάτου. Η Μαρία Λουίζα ανέπτυξε μια καλή σχέση με τη μητριά της, με την οποία διατήρησε αλληλογραφία, καθ΄ όλη τη διάρκεια της ζωής της.

Στις 30 Αυγούστου 1679 παντρεύτηκε μέσω αντιπροσώπων τον βασιλιά της Ισπανίας Κάρολο Β΄. Ο γάμος είχε το σκοπό τη βελτίωση των σχέσεων ανάμεσα στη Γαλλία και την Ισπανία, έπειτα από τη σύγκρουση των συμφερόντων τους στις Ισπανικές Κάτω Χώρες. Μετά την μετάβασή της στην Ισπανία, η Μαρία Λουίζα δεν ξαναεπέστρεψε ποτέ στη Γαλλία. Στις 19 Νοεμβρίου 1679 το ζευγάρι παντρεύτηκε αυτοπροσώπως στην Κινταναπάγια, κοντά στο Μπούργος.

Μετά από δέκα χρόνια γάμου, η Μαρία-Λουίζα και ο Κάρολος δεν απέκτησαν απογόνους. Τα τελευταία χρόνια της ζωής της, μάλιστα, είχε γίνει υπέρβαρη. Μετά από μία βόλτα ιππασίας, στις 11 Φεβρουαρίου 1689, ένιωσε ένα έντονο πόνο στην κοιλιακή χώρα, ενώ απεβίωσε το επόμενο βράδυ. Μετά το θάνατό της υπήρξαν φήμες ότι η Μαρία Λουίζα είχε δηλητηριαστεί, ωστόσο είναι πιθανό ο θάνατός της να προκλήθηκε από σκωληκοειδίτιδα.

Παραπομπές

Βασίλισσες της Ισπανίας
Κόμισσες του Αινώ
Δούκισσες της Βουργουνδίας
Βασίλισσες της Σικελίας
Δούκισσες του Λουξεμβούργου
Πριγκίπισσες της Γαλλίας
Δούκισσες του Μιλάνου
Βασίλισσες της Νάπολης
Άνχελα Μολίνα

Η Άνχελα Μολίνα είναι Ισπανίδα ηθοποιός.

Γεννήθηκε το 1955 στη Μαδρίτη και προέρχεται από καλλιτεχνική οικογένεια, καθώς ο πατέρας της ήταν ο τραγουδιστής Αντόνιο Μολίνα και αδέρφια της είναι οι ηθοποιοί Μιγκέλ Μολίνα και Μόνικα Μολίνα. Έγινε παγκοσμίως γνωστή σε ηλικία μόλις 22 ετών, όταν πρωταγωνίστησε στην ταινία Το Σκοτεινό Αντικείμενο του Πόθου του Λουίς Μπουνιουέλ. Έχει κερδίσει το βραβείο David di Donatello το 1986 για το Camorra, ενώ έχει προταθεί πέντε φορές για βραβείο Γκόγια.

Επιλεγμένη φιλμογραφία
1977 Το Σκοτεινό Αντικείμενο του Πόθου
1979 Το μεγάλο μποτιλιάρισμα
1985 Camorra
1986 Δρόμοι στρωμένοι με χρυσάφι
1992 1492: Χριστόφορος Κολόμβος
1997 Καυτή σάρκα
2001 Το Καλοκαίρι της Άννας
2006 Η άγνωστη
2008 Η νυμφομανής
2009 Ραγισμένες αγκαλιές
2010 Φρέσκια σάρκα
2010 The Way
2012 Χιονάτη
2014 Μακριά από τους ανθρώπους

Παραπομπές

Ισπανοί ηθοποιοί
Περιφέρεια Νταρ ες Σαλάαμ

Η Περιφέρεια Νταρ ες Σαλάαμ (Αγγλικά Dar es Salaam Region, Σουαχίλι Mkoa wa Dar es Salaam), είναι μια από τις 30 διοικητικές Περιφέρειες της Τανζανίας. Συνορεύει στα ανατολικά με τον Ινδικό Ωκεανό και περιτριγυρίζεται από τα βόρεια, δυτικά και νότια από την Περιφέρεια Πουάνι (Pwani Region). Η περιφερειακή πρωτεύουσα, είναι η πόλη του Νταρ ες Σαλάαμ (Dar es Salaam).

Σύμφωνα με την εθνική απογραφή του 2012, η περιοχή είχε πληθυσμό 4.364.541 άτομα, που ήταν πολύ υψηλότερος από την προ-απογραφής εκτίμηση των 3.270.255 ατόμων.:σελίδα 2 Για 2002-2012, ο μέσος ετήσιος ρυθμός αύξησης του πληθυσμού στην περιφέρεια ήταν 5,6 τοις εκατό, ο υψηλότερος στη χώρα.:σελίδα 4 Ήταν επίσης η πιο πυκνοκατοικημένη περιοχή με 3.133 άτομα ανά τετραγωνικό χιλιόμετρο.:σελίδα 6

Περιοχές 
Η Περιφέρεια Νταρ ες Σαλάαμ (Dar es Salaam Region), διαιρείται σε πέντε διοικητικές περιοχές. Ο περιφερειακός επίτροπος είναι ο Paul Makonda.

Μεταφορές 
Η πιο κοινή μορφή της μεταφοράς στο Νταρ ες Σαλάαμ (Dar es Salaam) είναι τα δημόσια λεωφορεία, τα οποία ονομάζονται ντάλα ντάλα και που βρίσκονται συχνά στους μεγάλους τερματικούς σταθμούς λεωφορείων του Makumbusho και Ubungo. Η κυβέρνηση εισήγαγε επίσης τα λεωφορεία metro transport buses υπό την Dar es Salaam rapid transit ("mwendo kasi" που σημαίνει «ταχύτητα»). Τα λεωφορεία μετρό, τα διαχειρίζεται η UDA (Usafiri Dar es Salaam). Η πόλη εξυπηρετεί επίσης τη μεταφορά προς τις διάφορες τοποθεσίες, με μοτοσικλέτες και τρίκυκλα μάρκας Bajaj.

Στα σημαντικά μέρη για να επισκεφτείτε στο Νταρ (Dar) περιλαμβάνονται μεταξύ άλλων το Makumbusho cultural museum center στην Kijitonyama, το μουσείο στο κέντρο της πόλης και το εμπορικό κέντρο Mlimani. Το Dar es Salaam μπορεί να υπερηφανεύεται για τα πολυτελή ξενοδοχεία και τις παραλίες του, μερικά από τα μεγάλα ξενοδοχεία περιλαμβάνουν το Movenpick, Kempinski Kilimanjaro, Peacock, Whitesands και πολλά άλλα.

Δείτε επίσης
 Διοικητικές υποδιαιρέσεις της Τανζανίας
 Νταρ ες Σαλάαμ

Σημειώσεις 

Παραπομπές σημειώσεων

Παραπομπές

Εξωτερικοί σύνδεσμοι

  Dar es Salaam rapid transit
Μάκης Κολοβός

Ο Χρυσόστομος (Μάκης) Κολοβός γεννήθηκε στις 29 Αυγούστου 1957 στην Αθήνα. Σε ηλικία 8 ετών έλαβε σαν δώρο από τον παππού του Χρυσόστομο το πρώτο του μουσικό όργανο που ήταν ένας Τζουράς, έναν από τους δύο που κατάφερε να φέρει αυτός στην Ελλάδα μετά την Μικρασιατική εκστρατεία το 1922.

Δεν σπούδασε ποτέ μουσική καθώς αυτή δεν ήταν η πρώτη επιλογή του. Στα ενδιαφέροντα του περιλαμβάνονταν ο λόγος, η συγγραφή, η ποίηση, το σχέδιο, το δίκαιο, η αρχιτεκτονική και τόσα πολλά άλλα που, ως συνήθως, "οποίος θέλει τα πολλά, χάνει και τα λίγα" . 

Στο Γυμνάσιο γνώρισε τον Δημήτρη Παπαγγελίδη , με τον οποίο έπαιζε μουσική για την παρέα τους και τους υπολοίπους θαμώνες σε διάφορες ταβέρνες όπου διασκέδαζαν. Παράλληλα τραγουδούσε με την κιθάρα του μαζί με τον Λήτη σε μια υπόγεια Μπουάτ, σε έναν παράδρομο κοντά στην Πλατεία Κολιάτσου, που λεγόταν "Δισκοκαφενείο". 

Μέσω του Δημήτρη Παπαγγελίδη γνωρίστηκαν με τον Γιώργο Θεοδωράκη , οπού πειραματίστηκαν μαζί για κάμποσα χρόνια. Την ίδια εποχή τραγούδησε μαζί με την Ελένη Ατζέμη ως εκτός διαγωνισμού συμμετοχή στο Φεστιβάλ Τραγουδιού Θεσσαλονίκης 1983 σε μουσική Γιώργου Θεοδωράκη, στίχους δικούς του και ενορχήστρωση Γεράσιμου Λαβράνου , κατόπιν τραγούδησε στη Μπουάτ "Lyra" στο Τορόντο του Καναδά με την Σόνια Θεοδωρίδου  και τον Θανάση Σαρέλα  για μερικούς μήνες, επιστρέφοντας τραγούδησε στο Ελληνικό λαϊκό κέντρο "Cleopatra" στο Λονδίνο σπουδάζοντας ταυτόχρονα Life Drawing στο City of London Polytechnic  και άμα την επιστροφή στην Ελλάδα, τραγούδησε στο "Καφεθέατρο Αρλεκίνος" (μετέπειτα "Καφεθέατρο της οδού Κοδρικτώνος 2", μετέπειτα "Καφεθέατρο"  σκέτο) με τους Λάκη Παππά, Σαβίνα Γιαννάτου και Γιώργο Στεφανάκη στο πιάνο. 

Με τον Γιώργο Στεφανάκη αργότερα και μέσω του "Δισκογραφικού Συνεταιρισμού Καλλιτεχνών" κάνει μια συμμετοχή στο δίσκο του "Φεγγαρόγιομα"  σε ποίηση Ραμπιντρανάθ Ταγκόρ, όπως και πολλά άλλα δρώμενα, συναυλίες, φεστιβάλ κ.α. Παράλληλα συμμετέχει στον δίσκο του Σταύρου Παπαδόπουλου , κιθαρίστα και καθηγητή του Αττικού Ωδείου με τον τίτλο "Στην άλλη όχθη"  μαζί με τις Δέσποινα Χατζηανδρέου  και Σοφία Μιχαηλίδου  και παν πολλές συναυλίες ανά την Ελλάδα στο πλαίσιο της "Πολιτιστικής Αποκέντρωσης" της Μελίνας Μερκούρη. 

Αυτά συνέβησαν έως το έτος 1984. Έκτοτε, ο μύθος λέει πως ασχολήθηκε και ασχολείται κάτω από διάφορα ψευδώνυμα με την Ηλεκτρονική μουσική, με Studio recording και με σύνθεση Soundtracks.

Παραπομπές
Περιοχή Ιλάλα

Η Περιοχή Ιλάλα (αγγλικά: Ilala District, σουαχίλι: Wilaya ya Ilala), είναι μία από τις τρεις Περιοχές στην Περιφέρεια Νταρ ες Σαλαάμ (Dar es Salaam Region) της Τανζανίας, οι άλλες δύο είναι οι Περιοχές Τεμέκε (Temeke District) προς τα Νότια και Κινοντόνι (Kinondoni District) προς τα Βόρεια.

Το 2002, η Εθνική Απογραφή της Τανζανίας δηλώνει ως πληθυσμό στην Επαρχία Ιλάλα (Ilala District) 634.924 άτομα.  Η περιοχή έχει έκταση 364,97 τ.χλμ..

Η Περιοχή Ιλάλα (Ilala District), συνήθως αναφέρεται ως «το Κέντρο του Νταρ» ('Downtown Dar'), όπου βρίσκονται μεγάλο τμήμα του εμπορίου, των τραπεζών και των εθνικών γραφείων.

Συνωνυμίες

Η ονομασία Ιλάλα, μπορεί να αναφέρεται:
 στον Τομέα Ιλάλα, του Νταρ ες Σαλαάμ, στην Τανζανία.
 στην Περιοχή Ιλάλα, του Νταρ ες Σαλαάμ, στην Τανζανία.
 στο Τμήμα Ιλάλα, του Νταρ ες Σαλαάμ, στην Τανζανία.
 στο Τμήμα Ιλάλα, στην Αστική Περιοχή Ιρίνγκα, στην Τανζανία.
 στην περιφέρεια Ιλάλα, στην Ζάμπια
 στην πόλη Ιλάλα, στην πολιτεία Κουάρα, στη Νιγηρία.
 στο ατμόπλοιο MV Ilala, το οποίο εκτελεί πλόες στα νερά της Λίμνης Μαλάουι.

Διοικητικές υποδιαιρέσεις
Ο Δήμος Ιλάλα (Ilala Municipality), υποδιαιρείται διοικητικά σε 3 Τομείς 

και 22 Τμήματα. Τα Τμήματα είναι τα παρακάτω:

Δείτε επίσης
 Διοικητικές υποδιαιρέσεις της Τανζανίας
 Περιφέρεια Νταρ ες Σαλαάμ
 Νταρ ες Σαλαάμ

Σημειώσεις 

Παραπομπές σημειώσεων

Παραπομπές

Εξωτερικοί σύνδεσμοι
  Περιοχή Ιλάλα, Αρχική σελίδα για το 2002, Εθνική Απογραφή Τανζανίας 

Νταρ ες Σαλάμ
Επαρχίες της Περιφέρειας Νταρ ες Σαλαάμ
Κατοικημένες περιοχές στην Περιφέρεια Νταρ ες Σαλαάμ
Μαρία Άννα της Σαβοΐας

Η Μαρία Άννα (ιταλ. Maria Anna di Savoia, 19 Σεπτεμβρίου 1803 - 4 Μαΐου 1884) από τον Οίκο της Σαβοΐας ήταν η σύζυγος του Φερδινάνδου Α΄, Αρχιδούκα της Αυστρίας και Βασιλιά της Ουγγαρίας, Βοημίας & Γερμανίας. Έφερε τους τίτλους της Αρχιδούκισσας της Αυστρίας, της Βασίλισσας της Ουγγαρίας, της Βοημίας, της Λομβαρδίας και της Βενετίας.

Βιογραφία
Η Μαρία Άννα Καρολίνα Πία γεννήθηκε στις 19 Σεπτεμβρίου 1803 στο Παλάτι Κολόνα της Ρώμης. Ήταν κόρη του Βίκτωρ Εμμανουήλ Α΄ της Σαρδηνίας και της συζύγου του Μαρίας Θηρεσίας των Αψβούργων-Λωρραίνης, κόρης του Φερδινάνδου-Καρόλου αρχιδούκα της Αυστρίας-Έστε. Είχε μια δίδυμη αδελφή, η οποία είχε αποκτήσει το όνομα της μητέρας της, Μαρία Θηρεσία. Οι δύο πριγκίπισσες βαφτίστηκαν στις 20 Σεπτεμβρίου 1803 από τον Πάπα Πίο Ζ΄ με αναδόχους τον αρχιδούκα Φερδινάνδο της Αυστρίας-Έστης και τη σύζυγό του Μαρία Βεατρίκη των Έστε. Στο Μουσείο της Ρώμης βρίσκεται ένας πίνακας, που απεικονίζει τη βάπτιση των δύο πριγκιπισσών.

Στις 12 Φεβρουαρίου 1831, η Μαρία Άννα παντρεύτηκε μέσω αντιπροσώπων στο Τορίνο τον βασιλιά Φερδινάνδο Ε΄ της Ουγγαρίας (μετέπειτα αυτοκράτορα Φερδινάνδο Α΄ της Αυστρίας). Στις 27 Φεβρουαρίου του ίδιου έτους, το ζευγάρι παντρεύτηκε αυτοπροσώπως στη Βιέννη στην εκκλησία Χόφμπουργκ από τον Καρδινάλιο και Αρχιεπίσκοπο Ροδόλφο. Η Μαρία Άννα και ο Φερδινάνδος δεν απέκτησαν παιδιά.

Στις 2 Μαρτίου 1835 ο Φερδινάνδος έγινε αυτοκράτορας της Αυστρίας κι έτσι η Μαρία Άννα απέκτησε τον τίτλο της αυτοκράτειρας της Αυστρίας. Στις 12 Σεπτεμβρίου 1836 στέφθηκε ως βασίλισσα της Βοημίας στην Πράγα.

Στις 2 Δεκεμβρίου 1848 ο Φερδινάνδος παραιτήθηκε από αυτοκράτορας της Αυστρίας, ωστόσο τόσο εκείνος όσο και η Μαρία Άννα διατήρησαν τους αυτοκρατορικούς τίτλους τους. Πέρασαν μαζί τα υπόλοιπα χρόνια τους, διαμένοντας τους χειμώνες στο Κάστρο της Πράγας και τα καλοκαίρια στο Ζάκουπι ή το Πλοσκοβίτσε.

Η Μαρία Άννα πέθανε στην Πράγα στις 4 Μαΐου 1884 και ενταφιάστηκε δίπλα στο σύζυγό της στην Αυτοκρατορική Κρύπτη της Βιέννης.

Παραπομπές

Αυτοκράτειρες της Αυστρίας (σύζυγοι αυτοκρατόρων)
Βασίλισσες της Ουγγαρίας (σύζυγοι βασιλέων)
Πριγκίπισσες της Σαβοΐας
Βασίλισσες της Λομβαρδίας